Hamdardlik

19.01.2018
Qozogʻiston Respublikasining Aktyubinsk viloyatida 2018-yil 18-yanvar kuni sodir boʻlgan fojia oqibatida O‘zbekiston Respublikasi fuqarolari halok boʻlgani munosabati bilan xorijiy davlatlar rahbarlari nomidan hamdardlik maktublari kelmoqda. 


Davlatimiz rahbari Shavkat Mirziyoyev nomiga Ozarbayjon Respublikasi Prezidenti Ilhom Aliyev, Belarus Respublikasi Prezidenti Aleksandr Lukashenko, Afgʻoniston Islom Respublikasi Prezidenti Muhammad Ashraf G‘ani, Vengriya Prezidenti Ader Yanosh, Chexiya Respublikasi Prezidenti Milosh Zeman tomonidan yoʻllangan samimiy hamdardlik va qoʻllab-quvvatlash soʻzlari bitilgan maktublar keldi. 


Xorijiy davlatlar rahbarlari oʻz maktublarida O‘zbekiston fuqarolari halok boʻlgani haqidagi xabar ularni chuqur qaygʻuga solganini ta’kidlagan. Sodir boʻlgan fojia munosabati bilan ular O‘zbekiston Prezidenti, halok boʻlganlarning oila a’zolari va yaqinlari, butun xalqimizga chuqur hamdardlik izhor etgan. 


Hamdardlik nomalari kelishi davom etmoqda.